ai4bharat/Pralekha huggingface dataset:
உள்துறை அமைச்சகம்
தில்லியில் கொவிட் நிலைமையை சமாளிக்க, மத்திய உள்துறை அமைச்சர் திரு அமித் ஷா தலைமையில் தொடர்ச்சியாக நடைபெற்ற மறுஆய்வுக் கூட்டங்களையடுத்து மேற்கொள்ளப்பட்ட நடவடிக்கைகள்
தில்லியில் கொவிட்-19 நிலைமையை எதிர்கொள்வதற்காக, மத்திய உள்துறை அமைச்சர் திரு அமித் ஷா தலைமையில், சென்ற ஞாயிற்றுக்கிழமை மற்றும் திங்கட்கிழமைகளில் தொடர்ச்சியாக நடைபெற்ற கூட்டங்களில் எடுக்கப்பட்ட முடிவுகளின் அடிப்படையில் பல்வேறு நடவடிக்கைகள் மேற்கொள்ளப்பட்டுள்ளன. மாதிரிகளைப் பரிசோதனை செய்யும் எண்ணிக்கை உடனடியாக இரண்டு மடங்கு ஆக்கப்பட்டுள்ளது. ஜூன் 15-16 தேதிகளில் மொத்தம் 16,618 மாதிரிகள் சேகரிக்கப்பட்டன. ஜூன் 14-ம் தேதி வரை, தினமும் 4,000 - 4,500 மாதிரிகள் மட்டுமே சேகரிக்கப்பட்டது குறிப்பிடத்தக்கது. இதுவரை, 6,510 பரிசோதனை முடிவுகள் பெறப்பட்டுள்ளன. மீதியுள்ளவை நாளை கிடைக்கும்.
கொவிட் நிர்வாகக் கூட்டங்களில், உள்துறை அமைச்சர் மேற்கொண்ட முடிவுகளின்படி, தில்லியில் 242 பரவல் மண்டலங்களில் வீடு வீடாகச் சென்று சுகாதாரக் கணக்கெடுப்பு மேற்கொள்ளப்பட்டது. இந்த மண்டலங்களில் உள்ள மொத்தம் 2,30,466 பேரில் 1,77,692 பேருக்கு, 15-16 தேதிகளில் கணக்கெடுப்புப் பணி முடிவுற்றது. மீதியுள்ளவர்களுக்கு 20-ம் தேதி செய்யப்படும்.
திரு அமித் ஷா, உத்தரவிட்டவாறு, பரிசோதனை நிலையங்கள், பரிசோதனைக்காக பெறப்படும் கட்டணங்களை நிர்ணயிக்கும் டாக்டர் வி கே பால் தலைமையிலான உயர்மட்ட வல்லுநர் குழுவின் அறிக்கையை மத்திய சுகாதார மற்றும் குடும்பநல அமைச்சகம் பெற்றுள்ளது. இது தேவையான நடவடிக்கைக்காக தில்லி அரசுக்கு அனுப்பப்பட்டுள்ளது. ஒரு பரிசோதனைக்கான கட்டணம் ரூ.2,400 ஆகும்.
----
(Visitor Counter : 207
பெண்கள் மற்றும் குழந்தை நலன் அமைச்சகம்
சர்வதேச மகளிர் 2018ஆம் ஆண்டுக்கான நாரி ஷக்தி புரஸ்கார் விருதை குடியரசுத் தலைவர் நாளை வழங்கவிருக்கிறார்
சர்வதேச மகளிர் தினத்தையொட்டி புதுதில்லி குடியரசுத் தலைவர் மாளிகையில் நடைபெறும் சிறப்பு நிகழ்ச்சியில் இந்தியாவில் மகளிரைக் கவுரவப்படுத்தும் மிக உயரிய விருதான நாரி ஷக்தி புரஸ்கார் விருதை குடியரசுத்தலைவர் திரு. ராம் நாத் கோவிந்த வழங்கவிருக்கிறார். பெண்களின் சாதனையை பதிவு செய்யும் வகையில், மகளிருக்கு அதிகாரமளித்தல் மற்றும் சமூக நலத்திற்காக அயராது சேவை செய்த பெண்கள் மற்றும் நிறுவனங்களை அங்கீகரித்து மகளிர் மற்றும் குழந்தை நல அமைச்சம் நாரி ஷக்தி விருதை வழங்குகிறது. இவ்வருடம் இவ்விருதுக்கென அமைச்சகத்திற்கு வந்து சேர்ந்த சுமார் ஆயிரம் நியமனங்களில் 44 பேர் இவ்விருதுக்கு தேர்ந்தெடுக்கப்பட்டுள்ளனர்.
இவ்வருடம் பேடி பச்சாவ் பேடி படாவ் – பெண் குழந்தை பாதுகாப்பு, பெண்குழந்தை கல்வித் திட்டத்தின் கீழ், பிறப்பிலேயே குழந்தை பாலியல் விகிதத்தை அதிகப்படுத்துவதில் சிறப்பான முன்னேற்றம் காட்டிய ஒன் ஸ்டாப் சென்டர் மற்றும் ஒரு மாநிலத்திற்கும் நாரி ஷக்தி விருது வழங்கப்படுகிறது. ஒரே கூரையின் கீழ் வன்முறையால் பாதிக்கப்பட்ட பெண்களுக்கு முதல் தகவல் அறிக்கை பதிவு செய்யவும், சட்ட உதவி வழங்கவும், மருத்துவ உதவி, உளவியல் மற்றும் சமூகம் சார்ந்த ஆலோசனை வழங்கவும், ஐந்து நாட்கள் வரை தற்காலிக உறைவிடம் வழங்கவும் 24 மணி நேரமும் ஒருங்கிணைந்த சேவை வழங்குவதற்கென ஒன் ஸ்டாப் சென்டர்ஸ் எனப்படும் அமைப்புக்கள் உருவாக்கப்படுகின்றன.
தனித்தன்மை கொண்ட சவால்களைச் சந்தித்தப்போதிலும் தங்களது கனவுகளை சாதிப்பதில் தடைகளைக் கடந்த அறிவியலாளர்கள், தொழில் முனைவோர், சுற்றுச்சூழல் ஆர்வலர்கள், சமூகப் பணியாளர்கள், விவசாயிகள், கலைஞர்கள், கட்டட வேலையாட்கள், கடல்சார் பெண் விமானிகள், பெண் கமாண்டோ பயிற்சியாளர்கள், பத்திரிகையாளர்கள், திரைப்பட இயக்குநர்கள் மற்றும் பலர் விருது பெறுகின்றனர்.
நிதி அமைச்சகம்
பாதிப்புக்கு உள்ளாகும் பழங்குடியினரின் முன்னேற்றத்திற்காக பிரதமரின் பிவிடிஜி மேம்பாட்டு இயக்கம் ரூ.15,000 கோடி முதலீட்டுடன் தொடங்கப்படும்
பட்ஜெட்டின் பலன்கள் நாட்டில் உள்ள சமூகத்தின் அனைத்துப் பிரிவினரும் உணருவதை உறுதிசெய்ய ஒரு நிலையான முயற்சி மேற்கொள்ளப்படுகிறது. 2023-24ஆம் ஆண்டுக்கான மத்திய பட்ஜெட்டை நாடாளுமன்றத்தில் இன்று தாக்கல் செய்யும் போது, மத்திய நிதி அமைச்சர் திருமதி நிர்மலா சீதாராமன், "வளர்ச்சியான மற்றும் அனைவரையும் உள்ளடக்கிய இந்தியாவை உருவாக்க நாங்கள் முயற்சி மேற்கொள்கிறோம். அதில் வளர்ச்சியின் பலன்கள் அனைத்து பகுதிகளையும் மக்களையும் சென்றடையும்" என்றார்.
குறிப்பாக பாதிக்கப்படக்கூடிய பழங்குடியின குழுக்களின்  சமூக-பொருளாதார நிலைமைகளை மேம்படுத்தும் வகையில், பிரதமரின் பிவிடிஜி மேம்பாட்டுத் திட்டம் தொடங்கப்படும் என்று நிதி அமைச்சர் கூறினார். "இது பிவிடிஜி குடும்பங்கள், பாதுகாப்பான வீடுகள், சுத்தமான குடிநீர், சுகாதாரம், கல்வி, ஊட்டச்சத்துக்கான மேம்பட்ட அணுகல், சாலை மற்றும் தொலைத்தொடர்பு இணைப்பு மற்றும் நிலையான வாழ்வாதார வாய்ப்புகள் போன்ற அடிப்படை வசதிகளுடன் மேற்கொள்ளப்படும் என்று அவர் கூறினார்.
பட்டியலிடப்பட்ட பழங்குடியினருக்கான மேம்பாட்டு செயல் திட்டத்தின் கீழ் அடுத்த மூன்று ஆண்டுகளில் இந்தப் பணியை செயல்படுத்த ரூ.15,000 கோடி ஒதுக்கப்படும் என்று நிதி அமைச்சர் கூறினார்.
அடுத்த மூன்று ஆண்டுகளில் 3.5 லட்சம் பழங்குடியின மாணவர்களுக்கான 740 ஏகலைவா உண்டி உறைவிட மாதிரி பள்ளிகளுக்கு 38,800 ஆசிரியர்கள் மற்றும் துணைப் பணியாளர்கள் நியமிக்கப்படுவார்கள் என்று நிதியமைச்சர் தெரிவித்தார்.
சுகாதாரம், ஊட்டச்சத்து, கல்வி, விவசாயம், நீர்வளம், நிதி உள்ளடக்கம், திறன் மேம்பாடு மற்றும் அடிப்படைக் கட்டமைப்பு போன்ற பல்வேறு துறைகளில் அத்தியாவசிய அரசு சேவைகளை நிறைவு செய்வதற்காக 500 வட்டாரங்களை உள்ளடக்கியதாக முன்னேறத்துடிக்கும் வட்டாரங்கள் திட்டம் தொடங்கப்பட்டுள்ளதாக நிதி அமைச்சர் கூறினார்.
பிரதமரின் வீட்டு வசதி திட்டத்திற்கான செலவினம் 66 சதவீதம் அதிகரிக்கப்பட்டு, ரூ.79,000 கோடியாக உயர்த்த திட்டமிடப்பட்டுள்ளது.
வறட்சியால் பாதிக்கப்பட்டுள்ள கர்நாடகா மாநிலத்தின் மத்தியப் பகுதியில், நிலையான நுண்ணீர் பாசனம் மற்றும் குடிநீருக்காக மேல்நிலைத் தொட்டிகளை நிரப்ப, மேல் பத்ரா திட்டத்திற்கு ரூ.5,300 கோடி நிதியுதவி வழங்கப்படும் என அறிவிக்கப்பட்டுள்ளது.
ஒரு லட்சம் பழமையான கல்வெட்டுகளை டிஜிட்டல் மயமாக்கி காட்சிப்படுத்தும் ‘பாரத் களஞ்சியம்’ முதற்கட்டமாக அமைக்கப்படும் என்று நிதி அமைச்சர் தெரிவித்தார்.
பிணை தொகையை செலுத்த முடியாமல் சிறைச்சாலைகளில் தண்டனை அனுபவிக்கும் ஏழைகளுக்கு தேவையான நிதியுதவியை வழங்க உத்தேசிக்கப்பட்டுள்ளதாக நிதி அமைச்சர் தெரிவித்தார்.
சுகாதாரம் மற்றும் குடும்ப நலத்துறை அமைச்சகம்
அவசர கால மருத்துவக் குழுக்களுக்கான தேசிய கட்டமைப்பை உருவாக்குதல் குறித்த கருத்தரங்கத்தில் டாக்டர் மன்சுக் மாண்டவியா உரை
அவசர கால மருத்துவக்குழுக்களுக்கான தேசிய கட்டமைப்பை உருவாக்குதல் குறித்த இரண்டு நாள் கருத்தரங்கத்திற்கு, புதுதில்லியில் ஏற்பாடு செய்யப்பட்டுள்ளது. இதில் உரையாற்றிய மத்திய சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்டவியா, இயற்கை பேரிடர் காலங்களில் அவசர கால நடவடிக்கைகள் குறித்த இந்தியாவின் நடைமுறைகளை மற்ற நாடுகளும் பின்பற்றலாம் என்றார்.
அதேநேரத்தில் இந்த விஷயத்தில் உலகளவில் சிறந்த நடைமுறையைக் கற்றுக்கொள்வது இன்றியமையாதது என்று குறிப்பிட்ட அவர், கடந்த சில தசாப்பதங்களில் நிகழ்ந்த இயற்கை பேரிழிவுகளின் போது, நாம் கற்றுக்கொண்டப் பாடங்களை உள்ளடக்கிய தரமான நடைமுறைகளை கடைப்பிடிக்க வேண்டியது அவசியம் என்றும் தெரிவித்தார்.
இந்த கருத்தரங்கம், தேசிய அளிவிலான அவசரகால மருத்துவக்குழுவின் முன்னெடுப்புகளான, கொள்கைகளை வகுத்தல், பங்களிப்பு, பொறுப்புகள் ஆகியவை குறித்த பங்குதாரர்களின் கருத்துக்களை ஒருங்கிணைக்கும் முக்கியப்பணியை மேற்கொள்ளும் என்று குறிப்பிட்டார். பேரிழிவு காலங்களின் தேவையை அடையாளம் கண்டு அவற்றை ஒருங்கிணைப்பதற்கான வழிமுறைகளை உருவாக்குவதுடன், அவசரகாலங்களில் தேவைப்படும் சுகாதார உதவிகளுக்கு தயாராக இருப்பது குறித்தும், விரிவாக விவாதிக்கப்பட உள்ளதாகவும் மத்திய அமைச்சர் டாக்டர் மன்சுக் மாண்டவியா தெரிவித்தார்.
ஜனவரி 18ம் தேதி முதல் 20ம் தேதி வரை கேரள மாநிலம் திருவனந்தபுரத்தில் நடைபெற்ற ஜி20 நாடுகளின் சுகாதார செயற்குழுக் கூட்டத்திற்கு பிறகு நடத்தப்படும், முதல் ஆலோசனை கருத்தரங்கம் இதுவாகும்.
இந்த நிகழ்ச்சியில் மத்திய சுகாதாரத்துறை செயலாளர் திரு ராஜேஷ் பூஷன், கூடுதல் செயலாளர் திரு லாவ் அகர்வால், உள்துறை அமைச்சக கூடுதல் செயலாளர் ஹிதேஷ் குமார் எஸ் மக்வானா உள்ளிட்ட பலர் கலந்துகொண்டனர்.
பாதுகாப்பு அமைச்சகம்
ஏரோ இந்தியா 2023-ல் ஸ்டார்ட்அப் நிறுவனங்களின் புதிய சக்தி, உறுதிப்பாடு மற்றும் உற்சாகத்திற்கு பாதுகாப்புத் துறை அமைச்சர் பாராட்டு
ஏரோ இந்தியா 2023-ல் ஸ்டார்ட்அப் நிறுவனங்களின் நிகழ்ச்சியான மந்தனில் இன்று பேசிய பாதுகாப்புத்துறை அமைச்சர் திரு. ராஜ்நாத் சிங், ஸ்டார்ட்அப் நிறுவனங்களின் புதிய சக்தி, புதிய உறுதிப்பாடு, மற்றும் புதிய உற்சாகத்திற்கு பாராட்டு தெரிவித்தார். ஸ்டார்ட்அப் நிறுவனங்கள் புதிய தொழில்நுட்ப கட்டமைப்பை பின்பற்றுவதில் ஆர்வத்துடன் உள்ளதாகவும் இது நாட்டின் முன்னேற்றத்திற்கு அவசியமானது என்றும் கூறினார். அனைத்து துறைகளிலும் ஸ்டார்ட்அப் நிறுவனங்களின் வளர்ச்சிக்கு பாராட்டு தெரிவித்த அவர் இவற்றின் எண்ணிக்கை 1 லட்சமாக உயர்ந்துள்ளதுடன் அவற்றில் நூற்றுக்கும் மேற்பட்டவை யூனிகார்ன் நிறுவனங்களாக உள்ளன என்றார். இனணயதளப் பாதுகாப்பு தொடர்பான டிஸ்க்- 9 என்ற ஒன்பதாவது பாதுகாப்பு ஸ்டார்ட்அப் சவாலையும், பாதுகாப்பு உயர் திறமைகளுக்கான புதுமைகள்  முதலீட்டாளர் மையத்தையும் அவர் தொடங்கி வைத்தார்.
பாதுகாப்புத் துறை அமைச்சகத்தின் பாதுகாப்பு புதுமைகள் அமைப்பின் கீழ் ஐடெக்ஸ் முன்முயற்சி தொடங்கப்பட்டுள்ளதாகவும், இது நாடு முழுவதும் உள்ள திறன்களை வெளிக்கொண்டுவரும் என்றும் திரு. ராஜ்நாத்சிங் கூறினார். இளைஞர்களின் புதுமைத் திறன்களுக்கு இந்தியா ஆதரவளிப்பதாகக் கூறிய பாதுகாப்புத் துறை அமைச்சர், இதன் மூலம் அவர்களை வேலைவாய்ப்பு உருவாக்குபவர்களாக மாற்ற நடவடிக்கை எடுக்கப்பட்டுள்ளது என்றார். இதனால் உள்நாட்டிலேயே பாதுகாப்பு உற்பத்தி அதிகரிக்கும் என்றும் நமது இறக்குமதி சார்பு குறையும் என்றும் அவர் தெரிவித்தார். ஸ்டார்ட்அப் மந்தன் நிகழ்ச்சியில் உற்சாகமாக நிறுவனங்கள் பங்கேற்றுள்ளதற்கு பாராட்டு தெரிவித்த அவர், புதுமைக் கண்டுபிடிப்புகளில் உலகின் களங்கறை விளக்கமாக இந்தியா உருவெடுக்கும் என்ற நம்பிக்கையை ஏற்படுத்துவதாகக் கூறினார். இது இந்தியாவின் பாதுகாப்புத் துறை ஸ்டார்ட்அப் நிறுவனங்களின் திருவிழா என்றும் ஐடெக்ஸ்-சின் வெற்றியை உணர்த்துவதாவும் அவர் கூறினார். ஐடெக்ஸ் பல உள்நாட்டு தொழில்நுட்பங்களின் மேம்பாட்டுக்கு உதவுவதாக அவர் கூறினார். அத்துடன் புதுமைக் கண்டுபிடிப்புகள் மற்றும் தொழில்நுட்ப மேம்பாடுகளை காட்சிப்படுத்த முக்கியமான தளத்தை இது வழங்கியிருப்பதாகவும் அவர் தெரிவித்தார்.
ஐடெக்ஸ், பல புதுமைக் கண்டுபிடிப்பாளர்களை சந்தைக்கு அறிமுகப்படுத்தியிருப்பதாகக் கூரிய அவர் இது பல நேரடி மற்றும் மறைமுக வேலைவாய்ப்புகளை உருவாக்கியிருப்பதாகவும் தெரிவித்தார். ஸ்டார்ட்அப்கள் மற்றும் குறு சிறு நடுத்தர நிறுவனங்களிடமிருந்து, கொள்முதல் நடவடிக்கைகளை பாதுகாப்பு அமைச்சகம் எளிமைப்படுத்தியிருப்பதாகவும் அவர் கூறினார். பாதுகாப்புத் துறையில் தற்சார்புக்கு ஐடெக்ஸ் பங்களிப்பதாக தெரிவித்த திரு. ராஜ்நாத் சிங் தொழில் முனைவோருக்கு ஆதரவளிக்க அரசு உறுதிபூண்டுள்ளது என்றார்.
பாதுகாப்பு புதுமைக் கண்டுபிடிப்பு அமைப்பு  மந்தன் நிகழ்ச்சியில் முதலீட்டாளர்களுடன் புரிந்துணர்வு ஒப்பந்தங்களை, செய்துகொண்டது. இஸ்ரோ, இன்ஸ்பேஸ், இஸ்பா ஆகியவற்றுடன் பாதுகாப்புத்துறையின் விண்வெளி முயற்சிகளை வலுப்படுத்துவது தொடர்பாக ஒப்பந்தங்கள் கையெழுத்தாகின. ஆக்ஸிஸ் வங்கியுடன் ஒரு ஒப்பந்தம் கையெழுத்திடப்பட்டது. எல்லை சாலை அமைப்புடன் மற்றொரு ஒப்பந்தம் கையெழுத்தானது.
உள்நாட்டுப் பாதுகாப்பு ஆராய்ச்சி, வடிவமைப்பு மேம்பாடு மற்றும் உற்பத்தி தொர்பான ராணுவத்தின் சிக்கல் தீர்ப்பு குறித்த அறிக்கைகளையும் இந்த நிகழ்ச்சியின்போது பாதுகாப்புத் துறை அமைச்சர் திரு. ராஜ்நாத் சிங் வெளியிட்டார். மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1899379
நுகர்வோர் நலன், உணவு மற்றும் பொது விநியோகம் அமைச்சகம்
2020-21 காரீப் சந்தைப்பருவ கொள்முதல் செயல்பாடுகள்
2020-21ம் ஆண்டின் தற்போதைய காரீப் சந்தை பருவத்தில், கடந்த ஆண்டுகளைப் போலவே குறைந்த பட்ச ஆதரவு விலை திட்டத்தின் படி விவசாயிகளிடம் இருந்து குறைந்த பட்ச ஆதரவு விலையில் 2020-21 பருவ காரீப் பயிர்களை அரசு தொடர்ந்து கொள்முதல் செய்து வருகிறது.
2020-21-ம் ஆண்டுக்கான காரீப் நெல் கொள்முதல் பணிகள் தமிழ்நாடு, உத்தரபிரதேசம், ஹரியானா, உத்தரகாண்ட், சண்டிகர், ஜம்மு&காஷ்மீர், கேரளா ஆகிய மாநிலங்களில் விரைவான வேகத்தில் முன்னேற்றம் கண்டுள்ளது. கடந்த 22-10-2020-ம் தேதி வரை இந்த மாநிலங்களில் 126.08 லட்சம் மெட்ரிக் டன் நெல் கொள்முதல் செய்யப்பட்டுள்ளது. இதே காலகட்டத்தில் கடந்த ஆண்டு 101.20 லட்சம் மெட்ரிக் டன் மட்டுமே கொள்முதல் செய்யப்பட்டது. கடந்த ஆண்டுடன் ஒப்பிடும் போது இது 24.58% அதிகமாகும். மொத்த கொள்முதல் அளவான 126.08 லட்சம் மெட்ரிக் டன்னில், பஞ்சாப் மாநிலத்தில் இருந்து மட்டும் 81.81 லட்சம் மெட்ரிக் டன் நெல் கொள்முதல் செய்யப்பட்டுள்ளது. இது மொத்த நெல் கொள்முதலில் 64.89% ஆகும். தலா ஒரு மெட்ரிக் டன்னுக்கு ரூ.18,800 என்ற குறைந்த பட்ச ஆதார விலையில் மொத்தம் ரூ.23,804.45 கோடி குறைந்தபட்ச ஆதார விலையாக காரீப் சந்தைப் பருவக் கொள்முதலுக்குத் தரப்பட்டுள்ளது. மொத்தம்10.85 லட்சம் விவசாயிகள் பயன்பெற்றுள்ளனர்.
மேலும், மாநிலங்களில் இருந்து வந்த கோரிக்கைகளின் அடிப்படையில், தமிழ்நாடு, கர்நாடகா, மகாராஷ்டிரா, தெலங்கானா, குஜராத், ஹரியானா, உத்தரப் பிரதேசம், ஒடிசா, ராஜஸ்தான் மற்றும் ஆந்திர பிரதேச மாநிலங்களில் விலை ஆதரவுத் திட்டத்தின் கீழ் 2020 காரீப் சந்தைப் பருவத்துக்கான எண்ணைய் வித்துகள், பருப்பு வகைகள் 45.10 லட்சம் மெட்ரிக் டன் அளவுக்கு கொள்முதல் செய்ய அனுமதி வழங்கப்பட்டது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1667059
-----
(Visitor Counter : 105
உள்துறை அமைச்சகம்
ஒரே சபதம், ஒரே லட்சியம் - சுய-சார்பான இந்தியா: திரு. அமித் ஷா
நாடு முழுவதிலும் உள்ள மத்திய ஆயுத காவல் படை  விற்பனையகங்களிலும், அங்காடிகளிலும் ஜூன் 1, 2020இல் இருந்து உள்நாட்டு தயாரிப்புகள் மட்டுமே விற்கப்படும்
நாட்டை சுய-சார்போடு திகழச் செய்யவும், இந்தியாவில் தயாரிக்கப்பட்ட பொருள்களைப் பயன்படுத்தவும் பிரதமர் திரு. நரேந்திர மோடி நேற்று ஒரு வேண்டுகோள் விடுத்தார். உலகத்தின் தலைமையாக இந்தியாவை ஆக்கும் வழிகாட்டும் விளக்கு என்று அந்த வேண்டுகோளை மத்திய உள்துறை அமைச்சர், திரு. அமித் ஷா வர்ணித்தார்.
இதைத் தொடர்ந்து இன்று, நாடு முழுவதிலும் உள்ள மத்திய ஆயுதக் காவல் படை  விற்பனையகங்களிலும், அங்காடிகளிலும் ஜூன் 1, 2020இல் இருந்து உள்நாட்டுத் தயாரிப்புகள் மட்டுமே விற்கப்படும் என்று உள்துறை அமைச்சகம் முடிவெடுத்துள்ளது. இதன் மொத்தக் கொள்முதல் மதிப்பு சுமார் ரூ. 2,800 கோடியாக இருக்கும். 10 இலட்சம்மத்திய ஆயுத காவல் படையினரின் 50 இலட்சம் குடும்ப உறுப்பினர்கள் இதன் மூலம் உள்நாட்டுத் தயாரிப்புகளைப் பயன்படுத்துவர்.
நாட்டு மக்களுக்கு ஒரு வேண்டுகோளை விடுத்த உள்துறை அமைச்சர், "உள்நாட்டில் தயாரிக்கப்படும் பொருள்களை நீங்கள் முடிந்த அளவுக்குப் பயன்படுத்தி, அடுத்தவர்களையும் இதைச் செய்யும்படி ஊக்குவிக்க வேண்டும். இது பின் தங்கும் நேரமல்ல, மாறாக நெருக்கடியை வாய்ப்பாக பயன்படுத்தும் நேரம்," என்றார்.
திரு. ஷாவைப் பொறுத்தவரை, ஒவ்வொரு இந்தியரும் இந்தியாவில் தயாரிக்கப்படும் பொருள்களை  மட்டுமே பயன்படுத்த சபதம் எடுத்தால், அடுத்த ஐந்து ஆண்டுகளில் நாடு தன்னிறைவு அடைந்து விடும்.
"உள்நாட்டுத் தயாரிப்புகளைப் பயன்படுத்தி, இந்தியாவை சுய-சார்பு நிறைந்த நாடாக ஆக்கும் பயணத்தில் நாம் அனைவரும் பிரதமர் மோடியின் கரங்களை வலுப்படுத்துவோம்," என்றுநாட்டு மக்களுக்கு உள்துறை அமைச்சர் வேண்டுகோள் விடுத்தார்.
சிறுபான்மையினர் நலன் அமைச்சகம்
ஆறாவது சர்வதேச யோகா தினத்தை முன்னிட்டு மத்திய சிறுபான்மையினர் நலன் துறை அமைச்சர் திரு. முக்தார் அப்பாஸ் நக்வி தனது இல்லத்தில் பல்வேறு சமூகங்களைச் சேர்ந்தவர்களுடன் பயிற்சியில் ஈடுபட்டார்
ஆறாவது சர்வதேச யோகா தினத்தை முன்னிட்டு மத்திய சிறுபான்மையினர் நலன் துறை அமைச்சர் திரு. முக்தார் அப்பாஸ் நக்வி தனது இல்லத்தில் பல்வேறு சமூகங்களைச் சேர்ந்தவர்களுடன் பயிற்சியில் ஈடுபட்டார். கோவிட்-19 தொற்றுநோய் காரணமாக தற்போது உள்ள சூழ்நிலையில் கூட்டங்கள் கூடாது என்பதற்காக, ‘குடும்பத்துடன் யோகா’ என்ற கருப்பொருளை கொண்ட இந்த ஆண்டு சர்வதேச யோகா தினத்திற்கு அவர் ஆதரவு தெரிவித்தார்.
மின்னணு மற்றும் டிஜிட்டல் ஊடகங்கள் மூலம் நாடு முழுவதும் சர்வதேச யோகா தினம் மிகுந்த ஆர்வத்துடன் கொண்டாடப்படுகிறது. மக்கள் இணையம் மூலம் பங்கேற்பதை எளிதாக்க சமூக மற்றும் டிஜிட்டல் மீடியா தளங்களைப் பயன்படுத்துவதை அரசாங்கம் அதிகப்படுத்தியுள்ளது.
திரு. நக்வி அவர்கள் கடந்த பல ஆண்டுகளாக யோகா பயிற்சி செய்து வருகிறார், மேலும் யோகா அனைத்து வயதினருக்கும் நன்மை அளிக்கிறது என்று கூறுகிறார். யோகா இப்போது "உலகின் ஆரோக்கியத்தின் கிரீடமாக" மாறி விட்டது என்பதை அவர் ஆதரித்து வருகிறார், மேலும் இந்தியாவின் ஆயிரக்கணக்கான ஆண்டுகள் பழமையான கலாச்சாரம் முழு உலகத்துக்கும் அதன் மக்களுக்கும் "சுகாதார வளமாக" நிரூபிக்கப்பட்டுள்ளது என்பதில் நாம் பெருமிதம் கொள்கிறோம் என்று குறிப்பிட்டார். மன அழுத்தம் மற்றும் மாசுபாட்டால் மனித மனமும் உடலும் பாதிக்கப்பட்டுள்ள தற்போதைய நிலையில் யோகா மிகவும் முக்கியமானது என்று அவர் தெரிவித்தார். யோகா என்பது “நல்ல ஆரோக்கியத்திற்கான தங்கச் சாவி”. “நல்ல ஆரோக்கியமே உண்மையான செல்வம்”.
சிறப்பு சேவைகள் மற்றும் கட்டுரைகள்
ஐஎஸ்ஐ முத்திரையை தவறாக பயன்படுத்திய நிறுவனத்தில் பிஐஎஸ் அதிகாரிகள் சோதனை
இந்திய தர நிர்ணய அமைவன  அதிகாரிகளுக்கு கிடைத்த தகவலின் அடிப்படையில், கிருஷ்ணகிரி மாவட்டம், ஊத்தங்கரை அருகே தனியாருக்கு சொந்தமான குடிநீர் பேக்கேஜிங் நிறுவனத்தில் சோதனை மேற்கொண்டனர்.
இதில் எவ்வித உரிமம் இல்லாமல் குடிநீர் பாட்டில்களில் ஐஎஸ்ஐ முத்திரையை தவறாகப் பயன்படுத்தப்பட்டது தெரிய வந்தது. இதைதொடர்ந்து, அந்த நிறுவனத்திலிருந்த 1000 குடிநீர் பாட்டிகள் பறிமுதல் செய்து, பிஐஎஸ் அதிகாரிகள் விசாரணை நடத்தி வருகின்றனர்.
மேலும், இதுபோல, ஐஎஸ்ஐ முத்திரையை தவறாக பயன்படுத்துவோர் குறித்து தகவல் தெரிந்தால், இந்திய தர நிர்ணய அமைவனம் , சிஐடி வளாகம், 4வது குறுக்கு சாலை, தரமணி, சென்னை – 113 என்ற முகவரியிலோ அல்லது BIS CARE என்ற மொபைல் செயலியிலோ அல்லது 044 – 2254 1984 என்ற தொலைபேசி எண்ணிலோ தெரிவிக்கலாம். இத்தகைய தகவல்கள் ரகசியமாக வைக்கப்படும் என இவ்வலுவலகம் வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
(Visitor Counter : 91
சிறப்பு சேவைகள் மற்றும் கட்டுரைகள்
சென்னை ஐஐடி-யில் நவீன ஆராய்ச்சி ஆய்வகத்தை மத்திய மின்னணு மற்றும் தகவல் தொழில்நுட்பத் துறை இணையமைச்சர் திரு ராஜீவ் சந்திரசேகர் தொடங்கி வைத்தார்
சென்னை ஐஐடி-யில் அமைக்கப்பட்டுள்ள நவீன ஆராய்ச்சி ஆய்வகத்தை மத்திய மின்னணு மற்றும் தகவல் தொழில்நுட்பத் துறை இணையமைச்சர் திரு ராஜீவ் சந்திரசேகர் இன்று தொடங்கி வைத்தார்.
சென்னை ஐஐடி-யின் இயக்குநரும் பேராசிரியருமான வி காமகோடி தலைமையில் நடைபெற்ற இந்த நிகழ்ச்சியில், சென்னை ஐஐடி-யின் 1985-ம் ஆண்டு பிரிவைச் சேர்ந்த மாணவரான திரு பிரதாப் சுப்பிரமணியம், இந்த ஆய்வகத்தை அமைப்பதற்காக ரூ.6.76 கோடி நிதியுதவி அளித்துள்ளார்.
இந்த நிகழ்ச்சியில் பேசிய திரு ராஜீவ் சந்திரசேகர், பிரதமர் திரு நரேந்திர மோடியால் டிஜிட்டல் இந்தியா இயக்க முன்னெடுப்பு தொடங்கப்பட்ட எட்டரை ஆண்டுகளில் சந்தேகமின்றி, மக்களின் வாழ்க்கை மாற்றத்திற்கான தொழில்நுட்பத்தை பயன்படுத்துவதில் உலகில் இந்தியா முன்னணி நாடாகத் திகழ்கிறது என்று கூறினார்.
பின்னர் பேசிய சென்னை ஐஐடி இயக்குநரும் பேராசிரியருமான வி காமகோடி, இந்த ஆராய்ச்சி வசதியின் முக்கியத்துவம் குறித்து எடுத்துரைத்தார். செமி கண்டக்டர் இயக்கம் இந்தியாவில் அறிவிக்கப்பட்டுள்ள நிலையில், சரியான நேரத்தில் இந்த மையத்திற்காக நிதி பங்களிப்பு செய்த திரு பிரதாப் சுப்பிரமணியத்திற்கு பெரிய நன்றி தெரிவித்துக்கொள்வதாக குறிப்பிட்டார்.
நிகழ்ச்சியில் பேசிய திரு பிரதாப் சுப்பிரமணியம், சென்னை ஐஐடி கல்வி நிறுவனம் பல்வேறு உபகரணங்களில் எவ்வாறு மென்பொருள் தயாரிப்பது என்பது குறித்து காண விரும்புவதாக தெரிவித்தார்.
மனித வள மேம்பாட்டு அமைச்சகம்
மத்திய - மாநில அரசுகள் நடத்தி வரும் ஆசிரியர் கல்விக்கான படிப்புகளுக்கு முன் தேதியிட்டு அனுமதி : மனித வள அமைச்சர் அறிவிப்பு
ஒரு சில மத்திய, மாநில அரசு நிறுவனங்களல் தற்போது நடத்தப்பட்டு வரும் குறிப்பிட்ட சில ஆசிரியர் கல்வித் திட்டங்களை முன் தேதியிட்டு ஒழுங்கமைக்கும் வகையில் 2020 மே 12 அன்று மத்திய மனிதவளத் துறை இரண்டு அரசிதழ் அறிவிக்கைகளை வெளியுட்டுள்ளது என மத்திய மனித வளத் துறை அமைச்சர் திரு. ரமேஷ் போக்ரியால் ‘நிஷாங்க்’ இன்று அறிவித்தார். ஆசிரியர் கல்விக்கான தேசிய கவுன்சிலிடமிருந்து முறையான அங்கீகாரம் எதையும் பெறாமல் இந்தக் கல்வித் திட்டங்கள் நடத்தப்பட்டு வருகின்றன. இதனால் பாதிக்கப்படவுள்ள மாணவர்களின் நலனைக் கருத்தில் கொண்டு இந்த முடிவு எடுக்கப்பட்டதாக அமைச்சர் தெரிவித்தார்.
ஆசிரியர் சேவைக்கு முந்தைய கல்விக்கென ஆசிரியர் கல்விக்கான தேசிய கவுன்சில் அங்கீகரித்துள்ள எந்தவொரு பாடத்திட்டத்தையும் நடத்தும் கல்வி நிறுவனங்களுக்கு ஆசிரியர் கல்விக்கான தேசிய கவுன்சில் தனது அங்கீகாரத்தை முறையாகவும் சட்டபூர்வமாகவும் வழங்கி வருகிறது. ஆசிரியர் கல்விக்கான தேசிய கவுன்சிலின் அங்கீகாரம் பெற்ற எந்தவொரு படிப்பிலும் தேர்ச்சி பெற்ற பிறகே எவர் ஒருவரும் இந்தியாவில் பள்ளி ஆசிரியராக நியமிக்கப்படுவதற்கு சட்டபூர்வமாக தகுதியானவர் ஆகிறார்.
ஆசிரியர் கல்விக்கான தேசிய கவுன்சிலால் அங்கீகரிக்கப்படாத ஆசிரியர் கல்விப் படிப்புகளில் ஒரு சில மத்திய, மாநில அரசு நிறுவனங்கள் கவனக் குறைவாக மாணவர்களை சேர்த்து நடத்தி வருவது குறித்து மத்திய மனிதவளத் துறையின் கவனத்திற்கு கொண்டுவரப்பட்டது. இதன் விளைவாக இந்தப் படிப்புகளை மேற்கொள்ளும் மாணவர்கள் பெறவிருக்கும் கல்வித் தகுதியானது இந்தியாவில் பள்ளி ஆசிரியர்களாக வேலை பெறுவதற்கான தகுதியற்ற ஒன்றாக மாற்றியுள்ளது.
இந்தப் படிப்புகளுக்கு முன் தேதியிட்டு அங்கீகாரம் அளிப்பதற்கென 1993ஆம் ஆண்டின் ஆசிரியர் கல்விக்கான தேசிய கவுன்சில் சட்டத்தில் திருத்தம் ஒன்றைக் கொண்டு வர மத்திய மனிதவளத் துறை முன்முயற்சி எடுத்தது. நாடாளுமன்றத்தின் இரு அவைகளிலும் நிறைவேற்றப்பட்டப் பிறகு இந்தச் சட்டத்திருத்தம் 2019 ஜனவரி 11 அன்று அறிவிக்கை செய்யப்பட்டது.
குறிப்பாக இந்தச் சட்டத் திருத்தமானது 2017-18 கல்வியாண்டு வரையில்தான் முன் தேதியிட்ட அங்கீகாரத்தை வழங்குகிறது. இதன் மூலம் அதற்கு முந்தைய காலத்தில் மாணவர்கள் பெற்ற கல்வித் தகுதிகளை மட்டுமே அது முறைப்படுத்துகிறது. இந்த நிறுவனங்கள் எதிர்காலத்தில் அங்கீகரிக்கப்படாத படிப்புகளை நடத்தவும், அதன்பிறகு இதே போன்று முன் தேதியிட்டு அங்கீகாரம் பெற அரசை அணுகுவதற்கான வழிவகை எதுவும் செய்ய இந்த சட்டத் திருத்தத்தில் திட்டமிடப்படவில்லை.
இந்த நடவடிக்கையின் மூலம் மத்திய, மாநில அரசுகளின் 23 கல்வி நிறுவனங்கள் பயன்பெறும் என்பதோடு, சுமார் 13,000 மாணவர்களும், ஆசிரியர் பணியின் ஒரு பகுதியாக இந்தப் படிப்பை மேற்கொண்ட சுமார் 17,000 ஆசிரியர்களும் பயனடைவர்.
அரசின் இந்த அறிவிக்கையின் விளைவாக, இதனால் பாதிக்கப்பட்டிருந்த மாணவர்கள், ஆசிரியர் பணியின் ஒரு பகுதியாக இந்தப் படிப்பை மேற்கொண்டு பெற்ற கல்வித் தகுதி இப்போது சட்டபூர்வமாகவே சரிசெய்யப்பட்டுள்ளது.
(Visitor Counter : 171
குடியரசுத் துணைத் தலைவர் செயலகம்
நோயாளிகளுக்குப் பொறுமை, பரிவு மற்றும் கருணையுடன் மருத்துவர்கள் சிகிச்சை அளிக்க வேண்டும் : குடியரசுத் துணைத் தலைவர்
குடியரசுத் துணைத் தலைவர் திரு. எம். வெங்கய்யா நாயுடு, நோயாளிகளுக்குப் பொறுமை, பரிவு மற்றும் கருணை உணர்வுடன் மருத்துவர்கள் சிகிச்சை அளிக்க வேண்டும் என அறிவுரை வழங்கியுள்ளார். புதுதில்லி, டாக்டர் ராம் மனோகர் லோகியா மருத்துவமனையில் முதுநிலை மருத்துவக் கல்வி மற்றும் ஆராய்ச்சி நிறுவனத்தின் எட்டாவது பட்டமளிப்புவிழாவில் அவர் உரையாற்றினார். மத்தியச் சுகாதாரம் மற்றும் குடும்பநலத்துறைச் அமைச்சர் திரு. ஜே.பி. நட்டா, அந்தத் துறையின் இணை அமைச்சர்கள் திரு. அஸ்வினி குமார் சவுபே, திருமதி அனுப்ரியா படேல் மற்றும் சிறப்புவிருந்தினர்கள் நிகழ்ச்சியில் கலந்து கொண்டனர்.
கல்வியும், சுகாதாரமும் நாட்டு நிர்மாணத்தின் இரண்டு தூண்கள் என்று குடியரசுத் துணைத் தலைவர் கூறினார். மருத்துவத்துறை உட்பட பல்வேறு துறைகளில் இந்தியா விரைவான முன்னேற்றத்தை அடைந்துள்ளதாக அவர் மேலும் தெரிவித்தார். எனினும், சுதந்திரம் அடைந்து 70 ஆண்டுகள் நிறைவடைந்த பின்னரும், வறுமை, கல்லாமை, பெண்கள் மற்றும் குழந்தைகளுக்கு எதிரான வன்கொடுமைகள், ஏராளமான ஊரக மற்றும் நகர்ப்புறப் பகுதிகளில் நிலவும் குடிநீர்ப் பிரச்சினை, சுகாதாரக் குறைபாடுகள் , நலவாழ்வுக் கேடுகள், சாதிவெறி, ஊழல், நகர்ப்புற, ஊரகப் பாகுபாடு உள்ளிட்ட ஏராளமான சவால்களை நாம் எதிர்கொண்டுவருகிறோம் என்று அவர் குறிப்பிட்டார்.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
----
(Visitor Counter : 83
ஊரக வளர்ச்சி அமைச்சகம்
பிரதமர் ஊரக வீட்டு வசதித் திட்ட இலக்கை எட்ட அரசு தீவிரம்
ஓராண்டில் சாதனையாக 10 லட்சம் வீடுகள் கட்டி முடிப்பு
மாண்புமிகு.பிரதமர் 2016 நவம்பர் 20-ம் தேதி பிரதம மந்திரி கிராமிய வீட்டுவசதி திட்டத்தை ஆக்ராவில் துவக்கி வைத்தார். 2019 மார்ச் 31-ம் தேதிக்குள் ஒரு கோடி வீடுகளைக் கட்ட இலக்கு நிர்ணயிக்கப்பட்டது. இதில், 2018 மார்ச் 31-க்குள் 51 லட்சம் வீடுகள் கட்டி முடிக்கப்பட உள்ளன.
இந்த இலக்கை எட்ட 51 லட்சம் பயனாளிகள் 2018 மார்ச்சுக்குள் தங்கள் வீடுகளைக் கட்டி முடிக்க மத்திய ஊரக வளர்ச்சித் துறை அமைச்சகம் மாநில அரசுகளின் பங்குடன் பல நடவடிக்கைகளை எடுத்தது. வீடுகளை முடிக்க மாதாந்திர இலக்கு நிர்ணயிக்கப்பட்டது. 2017 நவம்பருக்குள் 10 லட்சம் வீடுகள் கட்டி முடிக்க வேண்டும் என்ற இலக்கு 2017 நவம்பர் 29-ம் தேதிக்குள் எட்டப்பட்டது. அதாவது, நிர்ணயிக்கப்பட்ட கால வரம்புக்குள் இது சாத்தியமாக்கப்பட்டது. டிசம்பர் 31-க்குள் 15 லட்சம் வீடுகளும், 2018 ஜனவரி 31-க்குள் 25 லட்சம் வீடுகளும், பிப்ரவரி 28-க்குள் 35 லட்சம் வீடுகளும், மார்ச் 31-க்குள் 51 லட்சம் வீடுகளும் நிறைவடையும் என எதிர்பார்க்கப்படுகிறது.
மார்ச் 2018-க்குள் 51 லட்சம் வீடுகள் என்ற இலக்கை எட்ட ,56.90 லட்சம் பயனாளிகளுக்கு வீடுகளுக்கான அனுமதி வழங்கப்பட்டது. 51.39 லட்சம் பயனாளிகள் முதல் தவணைத் தொகையைப் பெற்றுள்ளனர். 16.05 லட்சம் பயனாளிகள் தங்கள் வீடுகளை முடிக்கும் தருவாயில் உள்ளனர். இந்த திட்டத்தின் கீழ் அதிக பயனாளிகளைக் கொண்ட சத்திஷ்கர், ஜார்க்கண்ட், மத்தியப்பிரதேஷ், மகாராஷ்ட்ரா, ஒடிசா, ராஜஸ்தான், உத்தரப்பிரதேஷ் ,மேற்கு வங்கம் போன்ற மாநிலங்களில் பயனாளிகள் தங்கள் வீடுகளை நிர்ணயிக்கப்பட்ட காலக்கெடுவுக்குள் முடிக்கும் நிலையில் உள்ளனர்.
நேரடி மானியத் திட்டத்தின் மூலம் ,பயனாளிகளின் வங்கிக் கணக்குகளுக்கு பணம் போய்ச்சேருவதால், தரமான வீடுகளை துரிதமாக கட்டமுடிந்துள்ளது.
புதிய வடிவமைப்பு, உள்ளூர் கட்டுமானப் பொருட்கள், ஊரக கட்டுமானப் பணியாளர்களுக்கு தொழில்நுட்பப் பயிற்சி, பயனாளிகளின் வங்கிக் கணக்குகளில் நேரடியாகப் பணப் பட்டுவாடா ஆகியவை தடையற்ற தரமான திட்டச் செயலாக்கத்துக்கு வழிவகுத்துள்ளன. பயனாளிகள் தங்கள் வீடுகளைக் குறித்த காலத்துக்குள் கட்டி முடிப்பதற்கு ஏதுவாக அனைத்து மாநிலங்களும், குறைந்த விலையில் கட்டுமானப் பொருட்களை தடையின்றி விநியோகித்ததால் தரமான வீடுகளை விரைவாகக் கட்ட முடிந்தது.
கழிவறை, மின்சாரம், சமையல் எரிவாயு, குடிநீர் இணைப்புகளுடன் கட்டப்படும் பிரதமர் வீட்டு வசதி திட்ட வீடுகள் கிராமங்களை அதிவேகத்துடன் மாற்றி வருகின்றன. சில மாநிலங்களில் நிலமற்ற பயனாளிகளுக்கு தொகுப்பு வீடுகளாகவும், காலனி வீடுகளாகவும் கட்டிக்கொடுக்கப்படுகிறது. வேறு சில இடங்களில் பயனாளிகளின் நிலங்களில் வீடுகள் கட்டப்படுகின்றன. தில்லி ஐஐடி மற்றும் மாநிலங்களின் முகமைகள் வீடுகளின் வடிவமைப்பை அளித்துள்ளன. பயனாளிகள் தாங்கள் விரும்பும் வடிவமைப்பை பயன்படுத்திக்கொள்ள அனுமதிக்கப்பட்டது. பல்வேறு வடிவமைப்புகளில் கிராமங்களில் கட்டப்படும் வீடுகள் காண்பவரைக் கவரும் வகையில் அமைந்துள்ளன.
பிரதம மந்திரி கிராமிய வீட்டு வசதி திட்டத்தின் முன்னேற்றம் வெளிப்படையானது. அது பொதுமக்களின் சொத்து. இது பற்றிய முழுவிவரத்தை பற்றி Awaassoft.nic.in என்ற இணைய தளத்தின் மூலம் தெரிந்து கொள்ளலாம்.
(Visitor Counter : 91